জাহাঙ্গীরনগর বিশ্ববিদ্যালয়ের এ পর্যন্ত যতগুলো আন্দোলন হয়েছে তার বেশীর ভাগই সফলতার মুখ দেখেছে। বিশ্ববিদ্যালয়ের শিক্ষকরা হয়তো একসাথে বিশ, ত্রিশ বা চল্লিশ বছর এই বিশ্ববিদ্যালয়ের অবস্থান করতে পারে। কিন্তু শিক্ষার্থীরা অধিকাংশই পাচ বছর অথবা সাত বছরের বেশী থাকতে পারে না। কিন্তু এই পাচ কিংবা সাত বছরে তারা কোন না কোন আন্দোলনের সাথে জড়িত থাকে। আন্দোলনের কেউ থাকে সিনিয়র আবার কেউ থাকে জুনিয়র। এ সময় জুনিয়ররা সিনিয়রদের কাছে ভাল ভাবেই শিক্ষা লাভ করে কিভাবে আন্দোলন করতে হয় আর কিভাবে আন্দোলন করলে সফল হওয়া যায়। তাই পর্যায়ক্রমে এই শিক্ষা বিশ্ববিদ্যালয়ের প্রতিটি ব্যাচই লাভ করে। আর এ জন্যই বিশ্ববিদ্যালয়ের শিক্ষার্থীদের স্বার্থ রক্ষাসহ যেকোন অনিয়মের বিরুদ্ধে গড়ে উঠা আন্দোলনগুলো এত শক্তিশালী হয়।